Eesmärgiks oli luua luksuslik, hubane, kuid samas ka kaasaegne interjöör, mis samavääriliselt toetaks ka maja arhitektuurset kontseptsiooni, milleks on tumedate ja heledate toonide kokkusulavus. Sisekujunduslik nägemus seisnes selles, et hoida kogu sisustuse tonaalsust vastavalt valitud viimistluspaketile. Et kogu interjöör aga ei mõjuks tumeda ja raskena, siis tumeduse tasakaalustamiseks otsustati jääda heledates toonides pehme mööbli-, vaiba- ja aknakatete juurde. Alustades huvitava disainiga seinalampidest ning lõpetades eritellimustööna valminud mustrilise vaibaga oli iga detail hoolikalt läbi mõeldud ja kokku sobitatud. Sellest tulenevalt valmis äärmiselt hubane ja meeleolu rikastav interjöör, kus hea meelega perega kvaliteetaega veeta või hoopiski kohvi kõrvale haarata põnev raamat lugemiseks.